Déryné filmajánló

Tudod melyik film volt a legbefutottabb az 50-es években? Tudod kik voltak nagyszüleink idejében a sztárok?

Ha nem, örömmel mutatjuk be neked, a kihagyhatatlan Déryné című filmet!

Míg az Osztrák-Magyar Monarchiában Bécs a német színjátszást támogatta, a magyar komédiások mégis elérték, hogy a Rondellából színház legyen. Ám az adó elvitte a bevétel jelentős részét és az lebontásra került. Déryné kikosarazta a neki ajánlatot tevő grófot és színésztársaival ekhós szekéren elindultak az országot járni, hogy a magyar kultúrát elvigyék az emberekhez.

Felmerülhet a kérdés, vajon miért is érdekelné a mi korosztályunkat egy ötvenes években készült, fekete-fehér, pixeles, rossz hangminőségű film? A kérdés jogos, a válasz egyszerű.

Ez a film volt nagymamáink és dédnagymamáink fiatalkora. Nézzétek meg velük együtt! Karácsony este, vagy csak egy hétvégi közös nagy családi filmezéshez éppen tökéletes ez a film, mert nagyszüleink és dédszüleink végigvezethetnek minket a szálakon, és a filmen nosztalgiázva mesélhetnek elképesztően érdekes történeteket a fiatalkorukról.

1951-ben készült a film, és remek színészek alakítják a szerepeket. A már akkor Kossuth-díjjal kitűntetett Tolnay Klári játssza Dérynét, énekhangja a szintén Kossuth-díjas Gyurkovics Mária, akik az akkori technikai felszereltség hiányának ellenére, olyan professzionálisan hozták össze a playbacket, hogy néhány mostani világsztár is megirigyelhetné őket. A neves színészek – Rajnay Gábor, Gózon Gyula, Bilicsi Tivadar, Turay Ida - ennyi év után is feledtetni tudják idősebb rajongóikkal, hogy a film fekete-fehér.

Nem beszélve arról, hogy egy egész társulat küzd a Magyar Nemzeti Teátrum megépüléséért, és ki áll az élen? Egy erős, tehetséges, öntudatos és végtelenül tisztességes nő. Nem hagyja magát lekenyerezni, megvannak az elvei és azokhoz tartja is magát. Ahogy ő is mondja, a színház számára mindennél fontosabb, még az ételnél is. Ő Déryné Széppataky Róza, egy igazi példakép!

Ha még mindig nem keltettük fel az érdeklődésedet a film iránt, íme egy kis irodalmi érdekesség: 1820-ban Katona József, aki szintén szerepel a filmben, mivel Déryné iránt elfojtott szerelme nagyon is valós volt, írt egy röpiratot: *Mi az oka annak, hogy Magyarországban a játékszíni* *költőmesterség lábra nem tud kapni?* címmel. Az írásban közölt tények: az állandó kőszínház, a nemzeti öntudat hiánya, a könyvformában való megjelenés nehézségei, a cenzúra működése.

Szerintünk ez a film 70 év elteltével is időtálló. Szerinted?